
Prome Minister Evelyn Wever-Croes diahuebs 9 di juni a reuni 
cu representantenan di Hulanda señor Erwin Arkenbout y señor 
David Abrahams. E tipo di reunionnan aki, Prome Minister a 
duna di conoce, ta reunionnan cu ta tuma luga regularmente 
pa delibera riba diferente tema di relevancia. 


Prome Minister a enfatisa cu pa Gobierno di Aruba ta hopi 
importante pa traha riba un bon relacion den Reino a base 
di respet mutuo y madures. Esaki kiermeen cu Gobierno no 
ta bay bati na porta di Hulanda pa cualkier detaye cu no ta 
mucho relevante. Aruba mester atende cu madures su propio 
asuntonan. Y den caso cu esaki no ta posibel manera den e 
caso di Covid, por acudi na Hulanda pa ayudo. 


Aruba ta den recuperacion. Prome Minister a comparti cu nan 
pa kico Aruba a haci como Gobierno y comunidad pa yega na 
e recuperacion y con e recuperacion ta bayendo actualmente. 
“Semper mi ta sinti mi orguyoso con como un pais, nos a bin 


ARKENBOUT Y ABRAHAMS 


hunto pa saca e pais aki padilanti”. 


Un otro tema cu a haya atencion tawata e reunion hopi 
importante di dia 20 di juni proximo na unda cu Aruba lo ta 
e cede di dje. Riba e fecha aki lo reuni hunto Prome Minister 
di Aruba, Prome Minister di Corsou, señor Gilmar ‘Pik’ Pisas, 
Prome Minister di Sint Maarten señora Silveria Jacobs y 
Secretario di Estado, sefiora Alexandra van Huffelen. Den e 
reunion aki lo trata e ley di Consensus di COHO. Un dia prome, 
esta dia 19 di juni, lo atende e ley di Consensus Raft. 


“Un reunion hopi importante na unda cu lo bay defini con lo 
continua cu e leynan di consensus aki teniendo cuenta cu e 
preguntanan cu Parlamentonan di Reino a haci y tambe con 
pa tene cuenta mas tanto posibel cu e preocupacionnan cu 
a wordo expresa pa e Parlamentonan di Aruba, Corsou, Sint 
Maarten y di Hulanda”, Prome Minister a duna di conoce. 

Prome Minister Evelyn Wever - Croes: 
Den reunion virtual cu Secretario di Estado Von Huffelen, 

“Otro luna empleadonan publico y semi publico lo haya nan 
salario completo bek” 


Diaranson 8 di juni, den un reunion virtual entre 
Prome Minister Evelyn Wever-Croes y Secretario 
di Estado Alexandra van Huffelen, a toca e tema 
di e condicionnan cu Gobierno Hulandes ta pone 
pa stop e recorte di salario gradualmente. Manera 
ta conoci caba, siman pasa Secretario di Estado a 
anuncia cu e paisnan incluyendo Aruba por cuminsa 
para e recorte cu tin riba salario di empleadonan 
publico y semi-publico poco poco. 


Durante e reunion, Prome Minister a indica, cu 
den e presupuesto 2022 tin espacio pa por paga 
empleadonan publico y semi-publico e 5% riba nan 
salario bek entrante 1 di juli 2022 y entrante 1 di 
Januari 2023 e 12.6% completo. Na e momento 
aki Gobierno ta preparando pa por cumpli cu e condicionnan 
stipula pa por haci e pago manera acorda. 


Prome Minister a remarca cu e condicionnan adicional cu a 
wordo menciona ta entre otro cu e placa aki mester ta den 
presupuesto di pais Aruba, cu politiconan mester sigui entrega 
e 5% y cu e ley Wever-Croes Norm mester wordo pasa y 

mester por drenta na vigor. Na e momentonan aki e ley di 
Wever-Croes Norm ta na Parlamento. Gobierno ta sperando 
un contesta di Parlamento riba e fecha pa trata e ley aki. 


“Tanto Parlamento y Gobierno di Aruba ta trahando duro pa 
nos por logra pa stop e recorte gradualmente y otro luna 
empleadonan publico y semi publico lo haya nan salario 
completo bek”, Prome Minister a duna di conoce. 

Prome Minister Evelyn Wever — Croes: 


DESAROYADONAN DI SECRETS HOTEL 
LO CONTINUA CU E PROYECTO A PESAR 
DI TARDANSA 


Prome Minister Evelyn Wever - Croes a ricibi representantenan 
di Secrets Hotel, despues di cu a para e proyecto a 
consecuencia di un decision di corte. Mientrastanto mester 
bisa cu tur e rekisitonan a wordo cumpli cu ne pues e proyecto 
lo por cuminsa bek. 


Den e encuentro cu e desaroyado, Prome Minister a wordo 
informa di e bon noticia cu nan ta sigui interesa den Aruba, a 
pesar di e tardansa. Awo ta importante pa wak con ta atende 
cu e tardansa y e terminonan cu ta indica pa e proyecto. 


Secrets Baby Beach Aruba ta un proyecto sumamente 
importante pa Aruba specialmente pa San Nicolas, pa motibo 
cu e lo stimula actividad economico den e area y e lo crea 
cuponan di empleo pa nos propio hendenan. Esnan cu ta biba 
pariba di brug lo tin preferencia pa traha den e proyecto y 
Minister di labor lo ta encarga cu e parti aki. 


Pa conclui Premier Wever - Croes a remarca cu Gobierno di 
Aruba lo mira con por asisti e desaroyadonan pa e inversion 
aki por bira un realidad, y pa Aruba por haya e hotel na San 
Nicolas. 


Den cuadro di e moneho po regula ATV/UTV 


COMIENSO DI JULI GOBIERNO LO RICIBI 
RUTANAN ALTERNATIVO 


E siman aki un bes mas a atende cu e tema di ATV/UTV y 
manera cu ya caba a anuncia, Gobierno tin un comision 
trahando riba esaki pa mira con por regula e aspecto aki miho. 
Ta trahando riba rutanan alternativo cu ta den fasenan hopi 
avansa caba y tambe ta trahando riba e diferente leynan cu 
mester bin. 


Prome Minister Evelyn Wever - Croes a informa cu un di e 
leynan aki ta encera crea un categoria nobo di vehiculo cu 
e tipo di vehiculonan aki por cay bou dje y asina por wordo 
regula y controla miho. Locual cu ta buscando ta un balansa 
den: conserva nos naturalesa, tin un vehiculo cu ta sigur y 
tambe cu por crea desaroyo economico y atraccion cu hopi 
hende local y turista ta gusta. 


Prome Minister a resumi bisando cu e trabounan ta avansando 
cu e diferente departamentonan, y prome siman di juli lo 
cuminsa ricibi e rutanan alternativo, tambe con e leynan ta 
wordo hinca den otro pa por regula e sector aki miho. E meta 
ta pa sigura cu e sector aki por sigui opera na un forma sigur 
pa tur hende, respetando naturalesa y brindando e servicio/ 
actividad na turistanan. 

Gobierno di Aruba tambe ta contribui na е campaña 3C-TRECE 
di Archivo Nacional Aruba ANA pa Colecta, Conoce y Conserva 
nos herencia cultural. Riba Dia di Archivo y den cuadro di 
e campaña 3C-TRECE di ANA, Minister President Evelyn 
Wever-Croes a entrega Minister di Cultura Xiomara Maduro 
tur e conferencia nan di prensa y programa special di Gobierno 
desde e temporada di pandemia te cu dia 6 di juni 2022. 
Di e manera aki ANA por archiva y conserva e informacion 
importante aki pa tur hende por conoce y sa mas di kiko tur 
Aruba su gobernacion a pasa aden durante e pandemia di 
covid 19. 


Nos tur por corda ainda con durante e pandemia Minister 
President tabata presenta tur anochi pa 7or, un conferencia di 
prensa pa brinda informacion di e desicion nan cu e Crisisteam 
tabata tuma pa Aruba por a enfrenta y surpasa e efectonan 
cu e pandemia di covid 19 a trece cun'e pa Aruba. Banda di 
esaki tabata tin hopi programa special den cual mas minister 
y instancia a brinda informacion pa tene e pueblo bon informa 

den e momentonan di hopi insiguridad cu Aruba y mundo tabata 
pasando aden. Asina por ehempel, Minister Maduro e tempo 
ey como mandatario encarga cu Finansa, Economia y Cultura 
a traha varios programa pa informa riba e yudansa financiero 
brinda pa Gobierno den forma di Subsidio di Salario, Sosten 
Financiero na negoshi chikito y mediano, y tambe UNOCA 
Cares pa e mundo cultural. Ta informacion importante cu ta 
mustra con Gobierno di Aruba a traha den un pandemia pa 
tene Aruba stabil den momentonan di hopi insiguridad. 


Minister Maduro ta gradici Minister President y full e ekipo di PR 
di Gobierno di Aruba pa a percura pa archiva tur e informacion 
importante aki di nos Pais. Esaki sigur ta un aporte valioso na 
e memoria colectivo di Aruba, cu awor ta keda disponibel pa 
tur hende na ANA. Minister Maduro ta extende un invitacion pa 
Pueblo en general participa na e campaña 3C-TRECE y pasa 
entrega material historico na ANA diasabra awor 11 di juni di 
10or pa 2or di atardi. Danki di antemano pa e contribucion 
importante aki na e conocemento y bienestar di Aruba. 

MINISTER MADURO TA SPLICA RIBA E 
CONSEHO DI CAFT PA E UZO DI POST SERVICIO 
Y PRODUCTO DEN PRESUPUESTO 2022 


Recientemente CAFT a duna su conseho riba e Presupuesto 
2022 cu a keda aproba pa Parlamento, cu ta consisti di 13 punto 
di atencion. E promer punto ta trata e uzo di e post Servicio y 
Producto. CAFT ta conseha pa baha e suma presupuesta cu 
39 miyon florin na e nivel di gasto realisa pre-covid. Esaki ta 
un conseho cu CAFT a yega di duna caba y pa cual Gobierno 
a brinda splicacion y a baha e suma presupuesta pa Servicio y 
Producto cu 13 miyon via Nota di Cambio. Pero CAFT a bolbe 
ripiti e conseho pa baha e suma presupuesta pa e por keda 
na e nivel di añanan 2015 pa 2019. Gobierno a baha e suma 
presupuesta y a splica e subida di algun gasto den pandemia. 


A PRESUPUESTA MAS CU POR GASTA 

Den e periodo pre-covid tumando na cuenta e periodo di aña 
2015 pa 2019, e uzo di Servicio y Producto tabata costa rond 
di 180 miyon florin. Durante e añanan di pandemia CAFT a 
ripara cu Gobierno a bin ta presupuesta un suma mas halto pa 
Servicio y Producto y cu na final no ta realisa e gastonan aki. 
Asina por mira cu na aña 2020 a presupuesta 215 miyon, pero 
a realisa 180 miyon na gasto. Na aña 2021 a presupuesta 200 
miyon, pero a realisa 166 miyon na gasto. Mirando e hecho cu 
e gasto cu ta wordo presupuesta ta desvia hopi di e gasto cu ta 
wordo realisa, CAFT a pidi pa cambia e suma presupuesta pa 
aña 2022, 226 miyon florin, y pa baha esaki trec'e mas cerca 
di e 180 miyon florin cu ta e cifra pa e uzo normal di Servicio y 
Producto door di Gobierno. Pues CAFT no ta bisa cu Gobierno 
a gasta mas placa. Nan ta conseha pa no presupuesta un 
suma halto pa Servicio y Producto ya cu Gobierno no ta realisa 
e gastonan asina halto. 


GOBIERNO A BAHA E SUMA VIA NOTA DI CAMBIO 

Durante tratamento di Presupuesto 2022, Gobierno a entrega 
un Nota di Cambio y a baha e suma di Servicio y Producto cu 
13 miyon, di 226 pa 213 miyon florin, pa asina por cumpli miho 
cu e conseho di CAFT. A baha e suma teniendo na cuenta e 
obligacion nan financiero cu ya caba a wordo haci. A informa 
CAFT cu di aña 2019 pa 2022 mester tene cuenta cu gastonan 


di Servicio y Producto a subi cu 28 miyon. 


SPLICACION SUBIDA DI GASTO CU 28 MIYON DEN 
PANDEMIA 

Den pandemia e uzo di e post Subsidio y Servicio a subi cu 
28 miyon debi na e siguiente gastonan. Pa cubri gastonan 
relata na e trabounan di DVG, BRA y tambe Traimerdia, e 
post 'overige kosten' a subi cu 7,5 miyon florin. E post 'huur 
kantoorinventaris' a subi cu 5 miyon pa paga pa soft- y hardware 
necesario pa KPA, Departamento di Impuesto, Departamento 
di Finansa y Censo. Pa cubri gastonan di e contract di servicio 
DVO y e 'surseance van betaling' di Serlimar, e post 'overige 
aanbestedingen' a subi cu 3,4 miyon florin. E gastonan di 
alimento y cuido medico pa detenido y adicto a subi cu 2,5 miyon 
florin den e pandemia bou di e post 'medische benodigheden.' 
E gastonan di coriente, awa, gasoline... etc den post 'overige 
uitgaven' a subi cu 2,3 miyon florin. Pa por a haci uzo di e 
edificio di JFK pa aloca Departamentonan di Enseñansa y 
Cultura, e post 'huur gebouwen' a subi cu 2,2 miyon florin. Pa 
inovacion na scolnan e post 'leer en hulpmiddelen' a subi cu 
2,2 miyon florin. Durante e pandemia e gastonan di telefoon y 
internet a subi cu 1,7 miyon florin. E post 'deskundig advies' 
a subi cu 900 mil florin pa cubri gastonan di e proyecto di 
automatisacion DIMPLE na Departamento di Impuesto. Pa 
cursonan necesario e post 'opleiding/cursus' a subi cu 900 mil 
florin. 

MINISTER MADURO TA FELICITA SR. ADOLF 
'DUFI' KOCK CU E ZILVEREN ANJER DI PRINS 
BERHNARD CULTUURFONDS PA SU APORTE 


IMPORTANTE NA CULTURA DI Tason 


E siman aki sr. Adolf 'Dufi' Kock a ricibi e bunita reconocemento 
di un Zilveren Anjer di Het Prins Bernhard Cultuurfonds fo'i man 
di SuAlteza Real Princesa Beatrix. Dufi a ricibi e reconocemento 
aki pa su aporte importante na cultura di Aruba. Pa varios aña 
caba Dufi como escritor y historiado ta dedica na investiga y 
documenta historia di nos Pais, specialmente e rol di Aruba 
den e segunda guera mundial. Dufi ta comparti e informacion 
valioso aki den su publicacion nan y tambe ta yuda hopi hoben 
na momento cu nan mester mas informacion pa haci nan 
charla na scol. 


Minister Maduro ta felicita y ta gradici Dufi pa tur e esfuerso 
cu Dufi ta haci pa documenta historia di Aruba. Den cuadro di 
Siman di Archivo, Minister Maduro ta gradici Dufi tambe pa ta un 
persona cu ta percura pa archiva y comparti hopi informacion 
valioso pa nos formacion como cuidadano di Aruba. 


MINISTER MADURO TA FELICITA TUR GRADUADO 
DI E ESTUDIO TEOLOGIA FUNDAMENTAL BRINDA 
PA INSTITUTO TEOLOGICO PARA ESTUDIOS 
coa Y k: PASTORAL ARABA, 


Diahuebs anochi Minister Maduro tabata presente na e acto 
di graduacion di un grupo grandi cu a gradua pa e estudio di 
Teologia Fundamental brinda pa ITER, Instituto Teologico para 
Estudios Religiosos di Caracas. E estudio a cuminsa na aña 
2019 y a wordo duna pa profesornan di ITER cu tabata biaha 
bin Aruba pa facilita e estudio na Centro Pastoral Aruba. 


Pa e bunita ocasion Minister Maduro a hiba palabra pa felicita 
e grupo grandi di maestro y otro persona den comunidad cu a 
sigui e estudio cu exito. Hende no ta biba di awa, cuminda y 


aire so. Nos sita nis mester Жетен aliments desde chikito 
cu e palabra di Dios pa asina nos por ta fuerte pa enfrenta e 
retonan cu bida ta trece cun'e na un manera exitoso. Awor un 
grupo grandi di maestro y persona den nos comunidad a ricibi 
e formacion necesario pa hiba e palabra y ensefiansa di Dios 
pa fortalese e spirito di nos comunidad. 


Minister Maduro ta felicita tur graduado cu e bunita logro y 
ta gradici Centro Pastoral Aruba y tur profesor di ITER pa e 
bunita estudio di Teologia Fundamental. 

MANTENCION DI EDIFICIONAN NA 
SCHELPSTRAAT 42 TA CUMINSA 

Den hofi di Museo Arqueologico Nacional Aruba (MANA) 
a firma e acuerdo di ehecucion di e mantencion pa e tres 
edificio monumental ubica na compleho di Ecury. Hunto e 
edificionan ta forma e cara di e compleho y cu ta hopi popular 
como paisahe pa potretnan. E firmantenan ta, su excelencia 
Minister di Finansas y Cultura, mr. Xiomara Maduro, Director 
interino di NAMA, mr. drs. Pancho Geerman, Directora di 
UNOCA drs. Ray-Anne Hernandez, Director di Van Kessel 
Havenbouw N.V., Albert van Kessel, acompaña pa Directora 
di Monumentenbureau ing. Y. Webb-Kock. Presente tambe 
tabata ing. R. Alexander cu ta encarga cu e proyecto. 


Proyecto di mantencion 

Cas Dundun (berde), Cas di Cunucu (geel) y ex-Fruteria den 
compleho di Ecury, Schelpstraat 42, ta e tres edificio den e 
proyecto di mantencion cu lo haya atencion e biaha aki. 
Fondonan pa cu proyecto di mantencion a wordo aloca door di 
UNOCA. E proyecto di mantecion a wordo prepara pa e team di 
Monumentenbureau y asisti dor di Ace Firm Engineering N.V. 
pa e parti di instalacion. Despues di a participa na e destaho, 
Van Kessel Havenbouw N.V. a sali e compania cu a gana e 
destaho cu e mihor prijs. A sigui un negociacion pa baha e 
oferta di inscripcion pero manteniendo e calidad di e proyecto. 
E proyecto lo cuminsa dia 20 di juli 2022 y lo dura 120 dia di 
trabao y si tur cos bai manera ta planea e proyecto lo wordo 
entrega fin di november 2022. 

Ta pidi comprencion y nos disculpa di antemano pa e molester 
cu e mantecion por causa dor di sonido y stof durante e 
temporada cu ta eherce e mantecion. 

Como parti di e campana 3C -TRECE y riba Dio Internacional di Archivo 


FAMIA GENSER A ENTREGA MATERIAL HISTORICO 
ONAL ARUBA 

Como parti di e campaña 3C-TRECE y riba Dia Internacional 
di Archivo, famia Genser, den presencia di Minister di Finansa 
y Cultura Xiomara Maduro, a haci traspaso di un coleccion 
historico pa archiva na nos Archivo Nacional. 


Ta trata aki di un coleccion di mas cu 2000 slides (dia's 
positieven) di famia Genser. E potretnan aki a wordo saca dor 
di e fotografo Fritz Genser y ta duna un bista amplio di Aruba 
den e periodo 1949-1972. E potretnan ta duna un bista di e 
famia Genser y amigonan y di e bida familiar aki na Aruba den 
e periodo ariba menciona. 


Aparte di e coleccion di slides, e ta inclui tambe hopi potret 
di Aruba su carnaval den e periodo aki. Hunto cu e potretnan 
saca door di sr. Fritz Genser, cual coleccion ta bai haya e 
nomber “Fotocollectie Fritz Genser”, Archivo Nacional Aruba 
a haya un coleccion di e revista di deporte “The Local” cual 
tabata scirbi na e idioma ingles. E revista aki tabata relata 
exclusivamente tocante deporte na Aruba den e periodo di 
1949-1962. Adicionalmente, famia Genser a traspasa 91 
ehemplar di Esso News. 


E gesto di Famia Genser pa trece nan material historico, ta 
un coleccion di hopi balor pa nos archivo nacional. Archivo 
NacionalAruba y Minister di Finansa y Cultura Xiomara Maduro, 
ta gradici famia Genser pa nan contribucion na nos Archivo 
Nacional y ta pidi pueblo di Aruba pa uni su mes na e campaña 
3C-TRECE material historico pa Archivo Nacional Aruba pa 
asina nos por Colecta-Conoce-Conserva nos historia. 

MINISTER MADURO A HIBA PALABRA NA 
ACTO DI DESPEDIDA DI MISS SAYO CU 
A APORTA GRANDEMENTE NA JOUVERT 
MORNING DI ARUBA SU CARNAVAL 


Diaranson atardi Minister Maduro tabata presente па е acto di 
despedida di sra Mary Agatha Simon miho conoci como Sayo 
pa hiba un discurso den cual ta brinda un ultimo respet y honor 
na un señora cu tabata un leyenda den Carnaval di Aruba y su 
Jouvert Morning. 


Un persona hopi keri di San Nicolas a bay laga nos 

Cu tabata gusta celebra su hacimento di aña den compania di 
su famia, amigo- y conocinan 

Un hende di ‘union.’ Un leyenda di historia di Carnaval di Aruba. 


Miss Mary Agatha Simon, better known as ‘Sayo’ 
The ‘godmother’ of The Village 


Good afternoon, 


We are gathered here today to say farewell to Miss Mary 
Agatha Simon ‘Sayo’. Mary was born in San Nicolas Aruba 
and as a young girl she worked at the Dutch Store for many 
years. Later she worked at the Wilhelmina school and then at 
the Health Department. 


Mary gave birth to six children, and she raised many more, as 
her home was always open to those in need especially for the 
children. Sayo loved the Christmas period and her birthday. 
Those were the best times in Mary's House. Family and friends 
would come from abroad and her home was a central location 
for all her friends and their families. 


During the earlier years in The Village on Mary's birthday band 
members would come to her house and tune up their pans and 
practice which would lead to an all-night party. It all started with 
the Trinis, the people of Trinidad who came here to work at 
the Lago refinery. As the years passed what started as a bram 
drew bigger crowds and it was Mary who suggested everyone 
take the music and all the people who were gathering at her 
gate to march throughout the village, she called it the “Jouvert 
Jam'. 

The next year more people came prepared to beat their pots, 
whistles, and some real steel pans. They even had a trumpet 
player all in Mary's yard. Before the light of morning came, 
they would march with the music throughout the village. Slowly 
but surely more people joined this celebration, and it became 
bigger, the people came in their ‘pijamas’ or shorts. The'Jouvert 
Jam’ started in The Village and a few years after they got the 
permission to hit the road. This activity became popular among 
the locals and also the tourists joined and danced the early 
morning away. ‘Jouvert Morning’ became a permanent activity 
in the carnival calendar of Aruba. 


Mary also had her own Carnival group, where she even included 
a ‘tourist section’ so the tourists could join and enjoyed the 
Aruban carnival. Furthermore Sayo created great opportunities 
for children to participate with carnival activities. In the year 
2020, during Carnival 66, the Carnival organization SMAC, as 
a token of appreciation, dedicated the Jouvert to Miss Mary and 
recognized her as the initiator of this big carnival celebration in 
San Nicolas. 


While we mourn the loss of Miss Mary, we pay tribute and 
celebrate a life that was well lived. Not many leave behind 
a legacy of such dedication. On behalf of the Government 
of Aruba, | extend our heartfelt condolences to her children 
Norman, Bienvenido, Wendell, Dean and Donny, Reneil and 
Algenis, her grandchildren Dean Simon Jr and Chevin Mikey, 
all family and friends of Miss Mary. We wish you courage and 
strength to bear this irreparable loss. May God comfort you 
in these difficult times. Miss Mary ‘Sayo’ rest in peace in the 
Kingdom of God. 

RESEMBID Programme, e di 11 
Union Europeo, tin como meta apoya esfuersonan di 12 isla 
den Caribe entre otro Aruba riba areanan di capacidad di 
adaptacion, energia sostenibel y biodiversidad marino. Aruba 
como pais autonomo den reino Hulandes y como un “Landen 
en Gebieden Overzee” (LGO) ta bin na remarca cada 7 aña pa 
fondonan di Union Europeo. 


Union Europeo a asigna 40 miyon di euro via e di 11 Fondo 
Regional di Desaroyo Europeo pa financiamento di e programa 
RESEMBID. Expertise France, un agencia Frances pa 
cooperacion internacional ta encarga cu maneho di RESEMBID 
y ta coordina preparacion y ehecucion di proyectonan hunto cu 
e 12 islanan LGO den Caribe. Di e 40 miyon euro asigna, un 
total di 27 miyon euro a wordo aproba pa proyectonan pa e 
islanan. Pa estudionan di Banco Mundial a aloca 3 miyon entre 
cual a realiza e estudio Building Aruba’s Food Security During 
the Covid-19 Pandemic and Beyond na 2020 pa Aruba. Resto 
di e fondonan ta aloca na supervision y maneho di e programa 
door di Expertise France. Ehecucion di e proyectonan a 


conoce un retraso pa motibo di e pandemia pero lo continua 
den e lunanan nos dilanti. Te cu awo tin 14% di e fondonan 
total gasta y ta spera cu tur fondo lo wordo asigna na e islanan 
prome cu fin di 2023. 


Pa loke ta trata proyectonan di Aruba, 5 proyecto a wordo 
aproba den e prome fase y pa 4 proyecto cu a wordo entrega 
ta pendiente decision. Aruba lo bai ricibi financiamento pa e 
siguiente proyectonan 

• Aruba’s Public safety and Multi-hazard Early Warning System 
(EWS). Area: Capacidad di adaptacion; 

• Support for the National Energy Policy 2020 – 2030: stimulating 
energy efficiency and electric mobility. Area: Energia Sostenibel 
e Public sector energy cost savings programme: improving 
financial resilience and reducing carbon footprint. Area: Energia 
Sostenibel; 

• Validation of low-cost replicable citizen science methods to 
monitor shallow marine ecosystems on small islands. Area: 
Biodiversidad marino 

e Fostering connectivity to self to achieve deeper connectivity 
with nature: an awareness program 


E suma total cu Aruba lo ricibi te awor pa e proyectonan 
menciona ta 1.8 miyon Euro. 


Como pais autonomo den reino Hulandes ta importante nos 
entrega proyectonan pa asina bin na remarca pa fondonan 
Europeo disponibel segun Minister di Asuntonan Economico, 
Comunicacion y Desaroyo Sostenibel, mr. Geoffrey Wever 
cu alabes ta Territorial Authorizing Officer for the EDF pa 
Aruba. E “Territorial Authorizing Officer” ta responsabel pa e 
planificacion, coordinacion y implementacion di proyectonan 
financia pa e fondo di desaroyo Europeo (EDF). Un programa 
manera RESEMBID ta importante pa desaroyo di nos pais. 


Pa mas informacion over di RESEMBID por consulta e 
website: https://resembid.org/. Tambe por tuma contacto pa 
mas informacion cu Departamento di Asuntonan Economico, 
Comercio y Industria. 

Archiva nos historia ta importante pa nos tur! 

MINISTER ENDY CROES A INFORMA COMISION 
FIHO DI ENSENANSA DI PARLAMENTO RIBA E 
ULTIMO DESAROYONAN DI EPI 


Diahuebs merdia Minister Endy Croes tabata den Parlamento 
di Aruba pa un reunion yama pa Presidente di Comision Fiho 
di Ensefiansa, Parlamentario Shailiny Tromp — Lee. Presente 
na e reunion tabata directora di Departamento di Ensefiansa 
sra. Anne Marie Groot y director di EPI sr. Ryan Maduro. 


E mandatario a expresa cu e tabata un encuentro ameno 
unda a duna hopi informacion. E tema di e reunion tabata e 
rumornan cu tin rond di EPI y e diesdos ‘opleiding’ cu a wordo 
renoba y ta cuminsa na luna di augustus binidero tanto nivel 
1 y 2 di EPB y nivel 3 y 4 di EPI. Minister Endy Croes a sigui 
bisa cu a duna splicacion amplio na unda tur Fraccion tabata 
presente. A contesta un serie di preguntanan y of inkietud 
cu nan tabatin. E mandatario a expresa di ta hopi contento 
cu na final di e reunion tur Fraccion a sali contento cu hopi 


informacion a compronde e trayecto a compronde e proceso y 
den mi concepto e Parlamentarionan lo sostene e innovacion 
y modernisacion den enseñansa. 


Pa finalisa Minister Endy Croes a enfatisa cu e lo atende tur 


reunion di Comision Fiho, manera nan wordo yama, e tey pa 
duna informacion y splicacion na tur Parlamentario. 

Gobierno di Aruba: 


Entrante 1 di juli sr. Ady Thijsen lo ta encarga cu 
e funcion di Minister Plenipotenciario na Hulanda 
mientras sr. Guillfred Besaril ta bolbe Aruba. 
Sr. Besaril a tuma e decision aki basa riba un 
evaluacion personal y familiar. Apesar di a acepta 
un segundo termino como Minister Plenipotenciario 
nacomienso di Gabinete Wever-Croes ΙΙ, sr. Besaril 
a conclui cu despues di a sirbi Pais Aruba pa 4 aña 
y mei den exterior, leu di su nucleo familiar, ta e 
tempo corecto tanto pa su persona como su famia 
pa bolbe cas. 


Sr. Ady Thijsen lo combina e funcion aki banda di e 
funcion di representante na Union Europeo. 


Arubahuis ta e representacion di Aruba na Hulanda, 
encarga pa asisti nos Arubianonan na Hulanda, 
pa promove Aruba riba tur tereno y pa fortifica e 


lasonan tanto entre Aruba y Reino Hulandes como Aruba y ful 
Europa. 


Covid-19 y e estado deteriora di e edificio di Arubahuis, tabata 
tin un impacto grandi riba e actividadnan di Arubahuis. Sr. Ady 
Thijsen hunto cu directora ad interim sra. Glenda Hernandez 
lo ta encarga pa continua cu e restructuracion y fortificacion 
di e organisacion di Arubahuis basa riba e vision di Gabinete 
Wever-Croes Il, un instancia profesional, servicial y integro. 
Arubahuis lo muda dentro di poco pa un otro localidad mientras 
ta evalua e pasonan pa cu e edificio existente. 


Desde e localidad nobo lo por brinda mas servicio. Den e 
restructuracion di Arubahuis lo tene cuenta cu e necesidadnan 
actual saliendo di e pandemia, y lo tene cuenta tambe cu e 
recomendacionnan haci pa Departamento di Recurso Humano 
y di Centrale Accountants Dienst, entorno di e investigacion 
reciente na Arubahuis. Mientras tanto, e investigacion ta 
yegando su fase final, ye momento ey Gobierno por duna mas 
informacion tocante e investigacion. 


Gobierno di Aruba ta gradici sr. Besaril pa e servicio duna a 
traves di Arubahuis na comunidad Arubano desde november 
2017 y ta desea sr. Thijsen tur clase di exito den e encargo 
nobo. 

Deportomento di Solud Publico: 


UPDATE 10 DI JUNI 2022 


Segun resumen semanal di awe diabierna, 935 persona 
a recupera den e siman aki y un total di 1082 caso nobo di 
COVID-19 a keda registra. 


Edad promedio di esnan positivo e siman aki ta varia entre 42 
cu 47 aña y cantidad di casonan activo di COVID-19 pa awe ta 


Datos ta ilustra casonan nobo di COVID-19 cu un averahe 
semanal di 155 caso positivo pa dia y un averahe di 'Positivity 
rate' semanal di 52% pa dia. 


Actualmente na Aruba tin 13 persona interna cu of debi na 
COVID di cual den ICU tin 1 persona y riba piso general tin 12 


848. Cantidad di fayecidonan relaciona cu COVID-19 ta 216. persona. Edad averahe di esnan interna ta 73 aña. 

Limita comemento di ‘junk food’ 


Come menos ‘junk food’ Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! 
Ami SI 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 


Ф 


CADA BAHADA DI SOLO TA UN MAGIA, 
CU TA DURA PA UN RATO CORTICO. 
UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 
Nos MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 
Y TRAHA PA NOS DUSHI ARUBA 
INVERTIENDO DEN NOS MES, 
DEN NOS FAMIA Y DEN NOS PAIS, 
PA CREA OPORTUNIDADNAN NOBO, 
PA NOS RECUPERA DI E CRISIS 
CU UN DIA A WORDO PONI 
DEN E CAMINDA DI NOS PROGRESO. 

